google/wiki40b huggingface dataset:
२४०२ ईसा पूर्व

२४०२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २४०२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
यूराल पर्वत

यूराल (The Ural Mountains ; रूसी Ура́льские го́ры, = Uralskiye gory; IPA: [ʊˈralʲskʲɪjə ˈgorɨ]; Bashkir: Урал тауҙары), पश्चिमी रूस की एक पर्वत श्रृंखला है जो उत्तर से दक्षिण की ओर तक विस्तृत है। यह भौगोलिक रूप से एशिया और यूरोप को अलग करती है। इससे कई नदियाँ निकलती है। प्रमुख नदी कामा कैस्पियन सागर में अपना जल विसर्जित करती है।
यह पर्वत शृंखला उत्तर में आर्कटिक महासागर से दक्षिण में कैस्पियन सागर तक फैली हुई है, और यूरोप को एशिया महाद्वीप से अलग करती है। इस पर्वत शृंखला का उत्थान कई युगों में हुआ है। शृंखलाओं का विस्तार उत्तर से पश्चिम तथा उत्तर से पूर्व की ओर है और सर्वाधिक ऊँचाई दक्षिणी भाग में पाई जाती है। इस पर्वत की संयुक्त बनावट इसकी भौमिकी दशाओं से स्पष्ट परिलक्षित होती है। 
यूराल पर्वत शृंखला को तीन भागों में बाँटा जाता है:

उत्तरी यूराल पर्वतश्रेणी

यह कारा की खाड़ी से प्रारंभ होकर दक्षिण-पश्चिम में ६४ अंश उत्तरी अक्षांश तक फैली है। इसमें कई स्पष्ट श्रंखलाएँ पाई जाती हैं। यह पर्वतक्षेत्र दक्षिण-पूर्व की ओर चट्टानी, ऊबड़-खाबड़ तथा अधिक ढलुवाँ है तथा यूरोपीय रूस के दलदलों की ओर कम ढालू है। इसकी सर्वोच्च चोटियाँ खर्द यवेस ३,७१५ फुट तथा पाईयेर ४,७६४ फुट ऊँची हैं। मुख्य शृंखला के पश्चिमी भाग में परतदार चट्टानें पाई जाती हैं। दक्षिणी भाग में यूराल की सर्वोच्च चोटियाँ सबलिया ५,४०२, फुट तथा मुराई चख्ल, ५,५४५ फुट हैं। पर्वतीय ढालों पर घने जंगल पाए जाते हैं। दक्षिणी भाग में २४०० फुट की ऊँचाई तक वनस्पति पाई जाती है लेकिन उत्तरी भाग में आर्कटिक वृत्त के पास पर्वत के पाद प्रवेश तक ही वनस्पति सीमित है। ६५ अंश उत्तरी अक्षांश के लगभग वनीय वनस्पति लुप्त हो जाती है। ६४ अंश उत्तरी अक्षांश से ४१ अंश उत्तरी अक्षांश के मध्य एक पठारी क्षेत्र है, जहाँ जल विभाजक उत्तर-पश्चिमी दिशा में फैला है। यहाँ विस्तृत, सम तथा दलदली घाटियाँ हैं। चोटियों की औसत ऊँचाई ३,००० फुट है। युंग तुम्प शिखर ४,१७० फुट ऊँचा है। इसश् क्षेत्र में बस्तियों का अभाव है।

मध्य यूराल

इसकी चौड़ाई लगभग १२५ किमी है। यहाँ लोहे, ताँबे और सोने की खाने हैं। मध्य यूराल की सीमा उत्तर में डेनेजकिन कामेन (४,९०८ फुट) से निर्धारित होती है। निम्न पठारी भाग से साइबेरिया के लिये सड़क जाती है। जलविभाजक १२४५ फुट की ऊँचाई पर पाया जाता है। मध्य यूरैल घने जंगलों से आच्छादित है। घाटियों में तथा निम्न ढालों पर उपजाऊ मिट्टी एवं घनी ग्रामीण बस्ती पाई जाती है।
अनपेक्षित परिणाम

समाजशास्त्र में अनपेक्षित परिणाम (unintended consequences) ऐसे परिणाम होते हैं जो किसी ध्येय-प्राप्ति के लिए उद्देश्यपूर्ण ढंग से करे गये किसी कार्य में चाहे गये परिणामों से अलग हों।
समाज व लोकनीति में इसके कई उदाहरण मिलते हैं, मसलन अमेरिकी नगर सैन फ़्रैन्सिस्को में निर्धन लोगों की सहायता के लिए मकान-किराये बढ़ाने पर लगाम दे दी गई। परिणाम-स्वरूप मकान मालिकों के लिए किराए के फ़्लैट बनाने की बजाय बिक्री के लिए घर बनाना अधिक लाभदायक हो गया और शहर में किराये के लिये उपलब्ध मकानों की संख्या घटने लगी। जो नीति ग़रीब-कल्याण के लिए बनी थी उसका अनपेक्षित परिणाम ग़रीबों के लिये आर्थिक कठिनाई बढ़ाना हो गया।
कभी-कभी अनपेक्षित परिणाम लाभदायक भी हो सकते हैं। उदाहरण के लिए उत्तर कोरिया और दक्षिण कोरिया के बीच में शत्रुता के कारण उनकी सीमा पर एक ४ किमी चौड़ी पट्टी छोड़ दी गई है। इसमें प्रवेश करने पर सख़्त रोकथाम की जाती है, जिस कारण से इसके अधिकांश भाग में प्रकृति अपने मूल रूप में चली गई है और वन्य जीवन फल-फूल रहा है।
भीमताल झील

विशेषता

भीमताल की सबसे बड़ी विशेषता यह है कि यह सुन्दर घाटी में ओर खिले हुए अंचल में स्थित है। इस ताल के बीच में एक टापू है, नावों से टापू में पहुँचने का प्रबन्ध है। यह टापू पिकनिक स्थल के रूप में प्रयुक्त होता है। अधिकाँश सैलानी नैनीताल से प्रातछ भीमताल चले जाते हैं। टापू में पहुँचकर मनपसन्द भोजन करते हैं और खुले ताल में बोटिंग करते हैं। इस टापू में अच्छे स्तर के रेस्तरां हैं। उत्तर प्रदेश के मत्स्य विभाग की ओर से इस टापू पर एक मछलीघर (एक्वेरियम) भी बनाया गया है। मछलीके शिकार की भी यहाँ अच्छी सुविधा है।

प्राचीन महत्व

नैनीताल की खोज होने से पहले भीमताल को ही लोग महत्व देते थे। 'भीमकार' होने के कारण शायद इस ताल को भीमताल कहते हैं। परन्तु कुछ विद्वान इस ताल का सम्बन्ध पाण्डु - पुत्र भीम से जोड़ते हैं। कहते हैं कि पाण्डु - पुत्र भीम ने भूमि को खोदकर यहाँ पर विशाल ताल की उत्पति की थी। वैसे यहाँ पर भीमेश्वर महादेव का मन्दिर है। यह प्राचीन मन्दिर है - शायद भीम का ही स्थान हो या भीम की स्मृति में बनाया गया हो। परन्तु आज भी यह मन्दिर भीमेश्वर महादेव के मन्दिर के रूप में जाना और पूजा जाता है।

उपयोगी झील

भीमताल उपयोगी झील भी है। इसके कोनों से दो-तीन छोटी - छोटी नहरें निकाली गयीं हैं, जिनसे खेतों में सिंचाई होती है। एक जलधारा निरन्तर बहकर गौला नदी के जल को शक्ति देती है। कुमाऊँ विकास निगम की ओर से यहाँ पर एक टेलिविजन का कारखाना खोला गया है। फेसिट एशिया के तरफ से भी टाइपराइटर के निर्माण की एक युनिट खोली गयी है। यहाँ पर पर्यटन विभाग की ओर से ३४ शैैयाओं वाला आवास - गृह बनाया गया है। इसके अलावा भी यहाँ पर रहने - खाने की समुचित व्यवस्था है। खुले आसमान और विस्तृत धरती का सही आनन्द लेने वाले पर्यटक अधिकतर भीमताल में ही रहना पसन्द करते हैं।

आवागमन

निकटतम रेलवे स्टेशन - काठगोदाम
Amazing tour ot nanital
श्री राजकुमार हरदयाल सिंह, राजकीय संग्रहालय, सीकर

राजकुमार हरदयाल सिंह राजकीय संग्रहालय अथवा सीकर संग्रहालय भारतीय राज्य राजस्थान के सीकर शहर में स्थित एक संग्रहालय है। यहाँ शेखावाटी क्षेत्र की पुराधरोहर एवं अन्य विविध पुरा सामग्री को संकलित गया है। वर्तमान स्वरुप में सीकर संग्रहालय की स्थापना राजस्थान के पुरातत्व संग्रहालय विभाग द्वारा की गई है जिसका विधिवत उद्घाटन 2006 में किया गया, हालाँकि मूल रूप में सीकर में संग्रहालय की स्थापना 1945 में कर्नल वेब के द्वारा की गयी थी ताकि हर्ष पर्वत स्थित दसवीं सदी में निर्मित, चौहानों के देवता शिव (हर्षनाथ) के मंदिर में उत्खनन से प्राप्त शिलालेखों और मूर्तियों को संरक्षित किया जा सके। इस संग्रहालय को 2017 में आम लोगों के लिए खोल दिया गया।
महमूद अली (भारतीय राजनेता)

प्रारंभिक जीवन

अली हैदराबाद में पैदा हुए और आजमपुर में रहते है। उन्हें उस्मानिया विश्वविद्यालय से वाणिज्य में स्नातक की उपाधि प्राप्त हुई। अपनी शिक्षा के बाद उन्होंने डेयरी कृषि व्यवसाय में उद्यम किया और व्यापार में अच्छी तरह से सफल रहे।

राजनीतिक करियर

2010 में अली को विधान परिषद आंध्र प्रदेश के सदस्य के रूप में निर्वाचित किया गया था, अब वह विधान परिषद के सदस्य तेलंगाना के सदस्य के रूप में प्रतिनिधित्व कर रहे हैं।  वह तेलंगाना राष्ट्र समिति और इसके अल्पसंख्यक सेल अध्यक्ष से संबंधित हैं।

उपमुख्यमंत्री

2 जून 2014 को, अली के राज्य विधानसभा चुनाव में पार्टी की जीत के बाद मुख्यमंत्री के चंद्रशेखर राव ने तेलंगाना के पहले उपमुख्यमंत्री के रूप में नियुक्त किया था।

व्यक्तिगत जीवन

वह विवाहित हैं और उनको एक बेटा और दो बेटियां हैं।
यामी गौतम

व्यक्तिगत जीवन

यामी के पिता मुकेश गौतम ज़ी न्यूज़ चैनल में संयोजक हैं। यामी पहले एक आई ए एस अधिकारी बनना चाहती थीं क्योंकि वह एक बहुत अच्छी विद्यार्थी थीं। वह मूल रूप से हिमाचल प्रदेश से हैं। उन्होंने दूरदर्शन कैरियर की शुरुआत चाँद के पार चलो धारावाहिक से की पर वह कलर्स चैनल पर आने वाले ये प्यार न होगा कम धारावाहिक से प्रसिद्ध हुईं। उनको आखिरी बार दूरदर्शन पर ये प्यार न होगा कम धारावाहिक में ही देखा गया, उसके पश्चात वह फिल्मों की ओर बढ़ गईं। 
उन्होंने कन्नड़ भाषा की फिल्म उल्लासा उत्साहा में मुख्य किरदार का पात्र निभाया। उन्होंने एन डी टी वी इमेजिन चैन के वास्तविक कार्यक्रम मीठी छुरी नंबर वन में भी काम किया।
२०११ में उन्होंने तेलुगु सिनेमा में प्रवेश किया और रवि बाबू के साथ फिल्म नुव्विला में काम किया। उनका बॉलीवुड में प्रवेश विकी डोनर फिल्म से हुआ। उन्होंने एक बंगाली लड़की का किरदार बहुत खूबी से निभाया जो पंजाबी लड़के विकी से प्यार करती है।
मोहसिन खान (क्रिकेट खिलाड़ी)

व्यक्तिगत जीवन

कराची में जन्मे मोहसिन के पिता पाकिस्तान नेवी में एक अधिकारी थे और माँ संयुक्त राज्य अमेरिका में पढ़ी-लिखी थीं, जो एक शिक्षक और उप-प्रिंसिपल थीं।

अंतरराष्ट्रीय क्रिकेट करियर

१९८२-८३ में लाहौर में भारत के खिलाफ पाकिस्तान के लिए सलामी बल्लेबाज के रूप में खेलते हुए, उन्होंने पाकिस्तान की दूसरी पारी १३५/१ के कुल योग पर १०१ रन बनाए। टेस्ट क्रिकेट में शतक के साथ यह सबसे कम टीम स्कोर है।
मोहसिन दक्षिण एशियाई खिलाड़ियों में से एक थे, जिन्होंने ऑस्ट्रेलिया और इंग्लैंड की अलग परिस्थितियों के साथ १९८३-८४ में ऑस्ट्रेलिया में लगातार दो शतक बनाए और लॉर्ड्स क्रिकेट ग्राउंड में टेस्ट में दोहरा शतक बनाने वाले पहले पाकिस्तानी बल्लेबाज बने। यह शतक उन्होंने १९८२ में बनाया। 

इस तरह मोहसिन खान ने पाकिस्तान के ४८ टेस्ट और ७५ वनडे मैच खेले। जिसमें उन्होंने २७०९ और वनडे में १८७७ रन बनाए। इस दौरान टेस्ट क्रिकेट में ७ शतक और १४ अर्ध शतक रहे जबकि एक दिवसीय अंतरराष्ट्रीय क्रिकेट में ६ शतक और १६ अर्ध शतकीय पारियाँ खेली। इनका टेस्ट में बल्लेबाजी औसत ३७.१० था तो वनडे क्रिकेट में १९८६ तक खेलते हुए २६.८१ की औसत से रन बनाए।
मोहसिन खान ने १९२ प्रथम श्रेणी क्रिकेट मैचों में ३८.८७ की औसत से ११२७४ रन बनाए जिसमें ३१ शतक और ४० अर्ध शतकीय पारियाँ खेली।

क्रिकेट के अलावा

मोहसिन ने बाद में बॉलीवुड फिल्म स्टार रीना रॉय से शादी की और भारतीय फिल्म उद्योग में एक अभिनेता के रूप में एक नए करियर की शुरुआत की, जो जे॰ पी॰ दत्ता की १९८९ की फिल्म बटवारा से शुरू की। बॉलीवुड में उनकी सबसे बड़ी सफलता महेश भट्ट की १९९१ में बनी क्राइम थ्रिलर साथी रही जिसमें आदित्य पंचोली और वर्षा उसगांवकर मुख्य कलाकार थे। इसके बाद उन्होंने रीना रॉय को तलाक दे दिया और पुनर्विवाह करके पाकिस्तान, कराची में रहने लगे। मोहसिन खान ने ९० के दशक में पाकिस्तान में भी कई फिल्मों में अभिनय किया।
राजकुमारी दुरुसेश्वर

बेगम साहिबा राजकुमारी दर्रे-शहवर सुल्तान (तुर्की: خدیجه خیریه عائشه درشهوار سلطان;  २६ जनवरी १९१४ - 7 फरवरी 2006) तुर्क वंश के अब्दुल मजीद द्वितीय की पुत्री थी, जो तुर्क शाही सिंहासन और आखिरी खलीफा के आखिरी वारिस थे तुर्क खलीफाट।
उन्होंने 1922 में राजशाही के उन्मूलन से पहले विवाह के माध्यम से बेरार की राजकुमारी और तुर्क साम्राज्य की इंपीरियल राजकुमारी का जन्म रखा।

शादी

शादी के समय राजकुमारी दर्रेशहवर 18 वर्ष की थी और उनके पति आज़म जाह २५ वर्ष के थे।

समाज में योगदान

1940 के दशक में हैदराबाद में हवाईअड्डे का उद्घाटन करते समय; राजकुमारी एक हवाईअड्डा का उद्घाटन करने वाली पहली महिला बनी। उन्होंने उस्मानिया जनरल अस्पताल का भी उद्घाटन किया था।
उसकी करुणा के कारण उसने हैदराबाद के पुराने शहर क्षेत्र में गरीब महिलाओं और बच्चों के लिए "दुरुसेश्वर चिल्ड्रेन्स एंड जनरल हॉस्पिटल" की स्थापना की।

मृत्यु

उनकी मृत्यु 92 वर्ष की उम्र में, लंदन में हुई।
रेडियल वेग

रेडियल वेग या त्रिज्या वेग (radial velocity) किसी वस्तु के उस वेग को कहते हैं जो सीधा किसी दर्शक की तरफ़ या उस से उल्टी तरफ़ हो। अगर दर्शक कहीं स्थित हो और वस्तु हिल रही हो तो रेडियल वेग उस वस्तु के पूर्ण वेग का केवल वह हिस्सा है जो उस वस्तु को दर्शक के पास ला रहा है या उस से दूर ले जा रहा है। इसमें से उस वेग का भाग हटा दिया जाता है तो वस्तु को दर्शक के दाई या बाई ओर ले जा रहा हो। खगोलशास्त्र में अक्सर किसी खगोलीय वस्तु के रेडियल वेग का अनुमान स्पेक्ट्रोस्कोपी द्वारा वर्णक्रम (स्पेक्ट्रम) का अध्ययन करके लगाया जाता है। डॉप्लर प्रभाव के कारण दूर जाती वस्तुओं का वर्णक्रम में अधिक लालिमा आ जाती है जबकि पास आती वस्तुओं के वर्णक्रम में अधिक नीलिमा आ जाती है। दूरबीन द्वारा खगोलीय अध्ययन करके भी रेडियल वेग का बिना वर्णक्रम का प्रयोग करे भी अंदाज़ा लगाया जा सकता है।
इंदिरा गांधी नहर

इन्दिरा गाँधी नहर राजस्थान की प्रमुख नहर हैं। इसका पुराना नाम "राजस्थान नहर" था। यह राजस्थान प्रदेश के उत्तर-पश्चिम भाग में बहती है। इसे राजस्थान की मरूगंगा भी कहा जाता है 
राजस्थान की महत्वाकांक्षी इंदिरा गांधी नहर परियोजना से मरूस्थलीय क्षेत्र में चमत्कारिक बदलाव आ रहा है और इससे मरूभूमि में सिंचाई के साथ ही पेयजल और औद्योगिक कार्यो के लिए॰भी पानी मिलने लगा है।
नहर निर्माण से पूर्व लोगों को कई मील दूर से पीने का पानी लाना पड़ता था। लेकिन अब परियोजना के अन्तर्गत बारह सौ क्यूसेक पानी केवल पेयजल उद्योग, सेना एवं ऊर्जा परियोजनाओं के लिए आरक्षित किया गया है। विशेषतौर से चुरू, श्रीगंगानगर, हनुमानगढ़, बीकानेर, जैसलमेर, बाडमेर और नागौर जैसे रेगिस्तानी जिलों के निवासियों को इस परियोजना से पेयजल सुविधा उपलब्ध कराने के प्रयास जारी हैं।
राजस्थान नहर सतलज और व्यास नदियों के संगम पर निर्मित हरिके बांध से निकाली गई है। यह नहर पंजाब व राजस्थान को पानी की आपूर्ति करती है।
पंजाब में इस नहर की लम्बाई 132 किलोमीटर है और वहां इसे राजस्थान फीडर के नाम से जाना जाता है। इससे इस क्षेत्र में सिंचाई नहीं होती है बल्कि पेयजल की उपलब्धि होती है। राजस्थान में इस नहर की लम्बाई 470 किलोमीटर है। राजस्‍थान में इस नहर को राज कैनाल भी कहते हैं।
राजस्‍थान नहर इसकी मुख्‍य शाखा या मेन कैनाल 256 किलोमीटर लंबी हे जबकि वितरिकाएं 5606 किलोमीटर और इसका सिंचित क्षेत्र 19.63 लाख हेक्‍टेयर आंका गया है। इसकी मेनफीडर 204 किलोमीटर लंबी है जिसका 35 किलोमीटर हिस्‍सा राजस्‍थान व 169 किलोमीटर हिस्‍सा पंजाब व हरियाणा में है।यह नहर राजस्थान की एक प्रमुख नहर है।
इस नहर का उद्घाटन 31 मार्च 1958 को हुआ जबकि दो नवंबर 1984 को इसका नाम इंदिरा गांधी नहर परियोजना कर दिया गया।
यह नहर राजस्थान में मसीतावाली हनुमानगढ़ से प्रवेश करती है
2017 में पानी की कमी को देखते हुए इसका सिंचाई क्षेत्र घटाकर 16.17 लाख हेक्टेयर कर दिया गया है
इस नहर से राजस्थान के 10 जिले लाभान्वित हो रहे हैं गंगानगर हनुमानगढ़ बीकानेर जैसलमेर बाड़मेर जोधपुर नागौर चूरू झुंझुनू सीकर
इस नहर का जीरो प्वाइंट मोहनगढ़ जैसलमेर से बढ़ाकर गडरा रोड बाड़मेर कर दिया गया है
इंदिरा गांधी नहर को राजस्थान की जीवन रेखा या मरू गंगा कहा जाए तो कोई अतिशयोक्ति नहीं होगी
इंदिरा गांधी नहर से 7 लिफ्ट नहर 9 शाखाएं
निकाली गई है
नवनिर्मित निर्माणाधीन लिफ्ट नहर का नाम बाबा रामदेव लिफ्ट नहर रखा गया है
भैरवदान चालानी प्रस्तावित लिफ्ट नहर है
इस नहर के कारण सेम की समस्या लवणीय समस्या व बीमारियों में वृद्धि हुई है
एच. आर. विश्वास

कार्य और पुरस्कार

विश्वास संस्कृत पत्रिका सम्भाषण संदेश के संपादक रहे हैं। इन्होंने कर्नाटक सरकार के कक्षा ५ से ७ तक के लिए संस्कृत पाठ्य पुस्तकों के पाठ्यक्रम समिति में कार्य किया है। वे संस्कृत भारती के प्रकाशन प्रमुख रहे है।  उन्होंने एस. एल. भैरप्प के कन्नड़ पुस्तक पर्व का भी अनुवाद किया है।
२०१० में इन्हे उपन्यास आवरणम् के लिये साहित्य अकादमी का संस्कृत अनुवाद पुरस्कार मिला। ये उपन्यास एस. एल. भैरप्प के कन्नड आवरण का अनुवाद है।
२०१३ में इन्हे नाटक मार्जालस्य मुखं दृष्टम् के लिये साहित्य अकादमी का संस्कृत बाल साहित्य पुरस्कार मिला।
दुलारे लाल भार्गव

दुलारे लाल भार्गव (जन्म - संवत् 1956 में वसंत पंचमी -- ) हिन्दी कवि थे। निराला उन्हें ‘साहित्य का देवता’ कहा करते थे। उनके घर पर उसके समकालीन कवियों व लेखकों के इतने बड़े-बड़े जमावड़े होते रहे कि लोग उसे ‘कवियों का तीर्थ’ कहने लगे हों और खुद कवि ने उसका नाम ‘कवि कुटीर’ रख डाला। अपने समय की दो बेहद महत्वपूर्ण पत्रिकाओं ‘माधुरी’ और ‘सुधा’ को शिखर पर पहुंचाने में उनके अप्रतिम योगदान को लेकर बहुत से लोग उन्हें लखनऊ की हिंदी पत्रकारिता के पितामहों में से एक भी मानते हैं। उन्हें ‘हिंदी का दूसरा बिहारी’ भी कहा जाता है।
ब्रजभाषा के अपने समय के कवियों में उन्हें पहली पंक्ति में गिना जाता था। उनकी रची ‘दुलारे दोहावली’ ने ‘हिंदी के दूसरे बिहारी’ की पहचान उन पर कुछ इस तरह चस्पा की कि फिर वह छूटने को ही नहीं आई।
दुलारे लाल, निराला के मुक्त छंदों के कतई हिमायती नहीं थे।
महावीर त्यागी

महावीर त्यागी (31 दिसम्बर, 1899–1980) भारत के स्वतंत्रता सेनानी तथा सांसद (देहरादून से) थे। 
महावीर त्यागी का जन्म मुरादाबाद जिले के धाबर्सी में हुआ था।
कत्याल

कत्याल खत्री जाति की उपजाति है।
विराट (शब्द)

विराट का अर्थ होता है विशाल या बड़ा। यह शब्द, आकार की विशालता के साथ महानता भी व्यक्त करता है।

अन्य अर्थ

दो अक्षर कम वाला छन्द
१६२८ ईसा पूर्व

१६२८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६२८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
विद्युत चालक

विद्युत चालक (electrical conductors) वे पदार्थ है जिनसे होकर विद्युत धारा सरलता से प्रवाहित होती हैं। ताँबा, अलुमिनियम, जस्ता, सोना, चाँदी प्रवाहित विद्युत चालक हैं।
विद्युत चालक पदार्थ मे अधिक मात्रा मे मुक्त इलेक्ट्राॅन पाये जाते हैं ।
विद्युत ऊर्जा द्वारा चलने वाले प्रत्येक उपकरण का निर्माण चालक पदार्थ द्वारा किया जाता है ।
अपवर्तन दोष

आंखों के अपवर्तन दोष (refractive error) से मतलब है - 'आखों द्वारा प्रकाश को रेटिना के ऊपर फोकस न कर पाना बल्कि रेटिना के पहले या बाद में फोकस करना'। इसके कारण चीजों को देखने में परेशानी होती है। अपवर्तन दोष से ग्रसित दृष्टि विषम दृष्टि (Ametropia) कहलाती है।
शमशेर

शमशेर एक तरह की तलवार है जिसका वक्र विशिष्ट होती है (एक सिरे से दूसरे सिरे तक ५ डिग्री से लेकर १५ डिग्री तक)
प्रेमानन्द भट्ट

प्रेमानन्द भट्ट (1649–1714) गुजराती के प्रसिद्ध साहित्यकार थे। वे 'प्रेमानन्द' के नाम से अधिक प्रसिद्ध हैं। गुजराती साहित्य में वे 'आख्यान' के लिए प्रसिद्ध हैं जो काव्य का एक विशेष प्रकार है।
प्रेमानंद के काव्य में गुजरात की आत्मा का पूर्णं प्रस्फुटन हुआ है। प्राचीन पौराणिक कथाओं और गुजराती जनता की रुचि के बीच जो कुछ व्यवधान शेष रह गया था उसे प्रेमानंद ने अपनी प्रतिभा एवं अद्वितीय आख्यान-रचना-कौशल द्वारा सर्वथा पूर दिया। मालण, नाकर आदि पूर्ववर्ती गुजराती आख्यानकारों ने जिस पथ का निर्माण किया था प्रेमानंद के कृतित्व में वह सर्वाधिक प्रशस्त अवस्था में दृष्टिगत होता है। वे निर्विवाद रूप से गुजराती के श्रेष्ठतम आख्यानकार हैं।

परिचय

प्रेमानंद मेवाड़ जाति के चौबीसा ब्राह्मण थे और उनका मूल निवासस्थान वडोदरा या बड़ौदा था। उनके पिता कृष्णराम भट्ट पौराणिक वृत्ति मिली। व्यावहारिक दृष्टि से उन्हें पुराण साहित्य का यथेष्ट ज्ञान था। बड़ौदा से सूरत और वहाँ से प्रवासित होकर नंदरवार पहुँचे जहाँ उन्हें देसाई शंकरदास का कृपापात्र बनकर अनेक ग्रंथ लिखने की सुविधा मिली। राजकृपा पाकर प्रेमानंद की काव्यप्रतिभा उत्तरोत्तर विकसित होती गई। बाद में साधुसंग से वैष्णव भावना विशेष रूप से जाग्रत हो उठी, परिणामत: 'दश्म स्कंध' और उसके पश्चात् रचे गए ग्रंथों में राजकृपा का उल्लेख नहीं मिलता। कवि अनन्य भाव से राम का उपासक बन गया। उसके रणयज्ञ तथा विवेक वणझारों का राम का इष्टदेव की तरह स्मरण किया गया है। मालण की तरह प्रेमानंद ने भी कृष्णभक्ति विषयक पदों के अंत में अपने इष्टदेव राम का ही स्मरण किया है। यहीं नहीं, उन्होंने कृष्ण के लिए सीतापति जैसे शब्दों का भी बराबर प्रयोग किया है।
कालीकृष्ण मित्रा

प्रारंभिक जीवन

कालीकृष्ण मित्रा का जन्म ब्रिटिश भारत के कोलकाता में शिबानारायण मित्रा के घर हुआ था। उन्होंने हरे स्कूल से शिक्षा प्राप्त की और प्रेसीडेंसी कॉलेज में प्रवेश लिया, लेकिन खराब आर्थिक स्थिति के कारण उन्हें पढ़ाई छोड़नी पड़ी और बारसात (वर्तमान में उत्तर २४ परगना जिला ) में अपने मामा के घर में रहना शुरू किया। उनके बड़े भाई एक उल्लेखनीय डॉक्टर, नबिनकृष्ण मित्रा थे।

योगदान

मित्रा बंगाल में प्रगतिशील शिक्षा आंदोलन और कई सामाजिक सुधार कार्यों के साथ जुड़े। १८४७ में उन्होंने अपने भाई नबिनकृष्ण मित्रा और शिक्षाविद् पीरी चरण सरकार की मदद से बारसात में एक निजी लड़कियों के लिए विद्यालय की स्थापना की। यह किसी भी भारतीय द्वारा स्थापित कुलीन हिंदू परिवारों की लड़कियों के लिए पहला विद्यालय था। शुरुआत में इसे केवल दो लड़कियों के साथ शुरू किया गया था। नबिनकृष्ण की बेटी कुन्तीबाला उनमें से एक हैं। हालाँकि इस तरह की गतिविधियों का हिन्दू ज़मींदारों और तत्कालीन रूढ़िवादी समाज ने कड़ा विरोध किया था, लेकिन ईश्वर चंद्र विद्यासागर और जॉन इलियट ड्रिंकवाटर बेथ्यून ने बंगाल में महिला शिक्षा के लिए मित्र के भारी प्रयास का समर्थन किया। इसके बाद विद्यालय का नाम बदलकर कालीकृष्ण गर्ल्स हाई स्कूल कर दिया गया। यहां तक ​​कि बेथ्यून को १९४९ में बेथ्यून स्कूल की स्थापना के लिए भी उनसे प्रेरणा मिली, जब वे शिक्षा परिषद के अध्यक्ष के रूप में निरीक्षण के लिए वहां गए। मित्रा ने बारसात में वैज्ञानिक खेती, वृक्षारोपण और अनुसंधान के लिए १५० बीघा की एक कृषि फर्म का आयोजन किया। वह इस उद्देश्य के लिए इंग्लैंड से आधुनिक उपकरण लाए थे। उन्होंने होम्योपैथी दवा के प्रसार में भी योगदान दिया।
डेविड रिटनहाउस

डेविड रिटनहाउस (अंग्रेज़ी: David Rittenhouse, जन्म: ८ अप्रैल १७३२, देहांत: २६ जून १७९६) संयुक्त राज्य अमेरिका की टकसाल के पहले निर्देशक थे। वे एक प्रसिद्ध खगोलज्ञ (ऐस्ट्रौनोमर), गणितज्ञ, आविष्कारक और घड़ीसाज़ भी थे।
सीमांत समुद्र

समुद्र विज्ञान में सीमांत समुद्र (marginal sea) ऐसा सागर होता है जिसका कुछ भाग द्वीपों, द्वीपसमूहों, प्रायद्वीपों, महाद्वीपों की मुख्यभूमि के कुछ अंशों या मध्य-महासागर पर्वतमालाओं द्वारा घिरा हो लेकिन जिसका कुछ भाग कम-से-कम सतह पर खुले महासागर के साथ मिलता हो। इसकी परिभाषा पर समुद्र वैज्ञानिकों में कुछ मतभेद है।
ख्वाजा बाकी बिल्लाह

ख्वाजा बाकी बिल्लाह (14 जुलाई 1564 - 29 नवंबर 1603) काबुल के सुफी संत थे।

जन्म

ख्वाजा बाकी बिल्लाह उप-महाद्वीप में नगक्षबन्दी आदेश के प्रवर्तक और अग्रणी थे।उसका नाम राजी-उद-दीन मुहम्मद बाकी था लेकिन वह सामान्यतः ख्वाजा बाकी बिल्लाह के नाम से जाना जाता था उनके पिता काजी अब्द अल-सलाम समरकंदी एक प्रसिद्ध विद्वान और काबुल के संत थे।ख्वाजा बाकी बिल्लाह काबुल में 1563 ई.पू. में पैदा हुए थे। उनकी वंशावली अपने नाना के माध्यम से ख्वाजा उबेद उल्लाह अहरार तक पहुंचती है।उनका नाम उनके माता-पिता "मुहम्मद अल-बाकी" और बाद में "बाकी बिल्लाह" नाम से लोकप्रिय हो गया।उनका तखल्लुस (कलम का नाम) "बेरंग" था (जिसका शाब्दिक अर्थ है रंगहीन या पारदर्शी)।
बल्लीमारान बाजार, चाँदनी चौक, दिल्ली

यह दिल्ली के मुगल कालीन बाजार चाँदनी चौक से जुङा एक यादगार हिस्सा है। यहाँ जूते चप्पलों का बाजार है।
लूणी नदी

लूनी यह नदी अरावली पर्वत के निकट नाग पहाड(snake mount) से उत्पन्न होकर दक्षिण पश्चिम क्षेत्र में प्रवाहित होते हुए कच्छ के रन में जाकर मिलती है।यह नदी जैतारण के लोटोती से भी निकलती है व रास से भी निकलती है इस नदी का पानी उद्गम स्थान से लेकर बालोतरा(बाडमेर) तक मीठा होता है लेकिन बालोतरा में पहुंचता है उसके बाद उसका पानी खारा हो जाता है| 
कुल लम्बाई- 495 किमी.(राजस्थान में 330 किमी.)
सहायक नदियाँ - जोजडी, मीठडी,लीलडी, बाण्डी, सुकडी जवाई, खारी,सगाई, सागी, गुहिया।
> महाकवि कालिदास ने (अंत:सलिला) कहा था।
>प्राचीन नाम {लवण्वती}

नामाकरण

"लूनी" का नाम लवणाद्रि तथा संस्कृत शब्द लवणगिरि (नमकीन नदी,) से लिया गया है और अत्यधिक लवणता के कारण इसका यह नाम पड़ा है।

उद्गम

पश्चिमोत्तर भारत के राजस्थान राज्य अजमेर के निकट अरावली श्रेणी की नाग पहाड़ी के पश्चिमी ढलानों में उद्गम, जहां इसे सागरमती के नाम से जाना जाता है।

प्रकृति

पश्चिमी ढलानों से यह नदी आमतौर पर दक्षिण-पश्चिम की ओर पहाड़ियों से होती हुयी इस प्रदेश के मैदानों के पार बहती है। फिर यह रेगिस्तान के एक भाग से होकर अंतत: गुजरात राज्य के कच्छ के रण के पश्चिमोत्तर भाग की बंजर भूमि में विलुप्त हो जाती है।

अपवाह

लूनी एक मौसमी नदी है और इसका अपवाह मुख्यत: अरावली श्रेणी की दक्षिणी-पश्चिमी ढलानों से होता है। जोवाई, सुकरी और जोजारी इसकी प्रमुख सहायक नदियां है।

योगदान

495 की मी. लंबी धारा वाली लूनी इस क्षेत्र की एकमात्र प्रमुख नदी है और यह सिंचाई का एक अनिवार्य स्रोत है। राजस्थान में ल.330 की.मी.है।
किरीन नारायण

किरिन नारायण (जन्म जुलाई 1959) एक भारतीयमूल के अमेरिकी मानवविज्ञानी, लोककथावादी, और लेखक है।
नारायण नारायण रामजी ठेकेदार, जो कि नाशिक के एक सिविल इंजीनियर हैं, और एक जर्मन-अमेरिकी "कलाकार, डेकोरेटर, और टिकाऊ आवास के निर्माता" दीदी कन्ंजिंगर की बेटी है।
नारायण का जन्म बॉम्बे में हुआ था, भारत में स्कूल गया था और 1 9 75 में संयुक्त राज्य अमेरिका आया था। नारायण ने सारा लॉरेंस कॉलेज से रचनात्मक लेखन में बीए प्राप्त किया और कैलिफोर्निया विश्वविद्यालय, बर्कले में नृविज्ञान में स्नातकोत्तर अध्ययन करने के बाद उसे प्राप्त किया 1987 में पीएचडी। उन्होंने विस्कॉन्सिन-मैडिसन विश्वविद्यालय में नृविज्ञान और दक्षिण एशियाई अध्ययनों को पढ़ाया था। वह ऑस्ट्रेलिया के राष्ट्रीय विश्वविद्यालय में एशिया और प्रशांत क्षेत्र के कॉलेज में प्रोफेसर हैं।
1989 में, उस ने हिन्दू धार्मिक शिक्षा में स्टोरीटेलर्स, संतों, और बदमाशों की लोक कथाएं के लिए; प्रकाशित की; जिसे जिस्मानववादी नृविज्ञान के लिए सोसायटी से विक्टर टर्नर पुरस्कार प्राप्त किया था और अमेरिकी लोककथा समाज से लोककथाओं के लिए एल्सी कलिउस पुरस्कार की सह-विजेता थे। वह रचनात्मकता/नृविज्ञान (1993) की सह संपादक थी; उस वर्ष में उन्होंने नृविज्ञान और सांस्कृतिक अध्ययन के क्षेत्र में एक गग्नेजेम फ़ेलो भी नामित किया था।
1994 में, उसने उपन्यास लव, स्टारस एंड ऑल दैट प्रकाशित किया। उपन्यास की समीक्षा करते हुए, भारतीय कवि और संपादक डोम मोरेस ने काम की प्रशंसा करते हुए कहा:
"यह एक उपन्यास है जिसकी अच्छी प्रशंसा हुई है: यह भी बुद्धिमान, उत्कृष्ट रूप से लिखा गया है, और यह भारत में जन्मे एक अमेरिकी होने का रहस्योद्घाटन है। यह महसूस करवा देता है नारायण वो बहुत ही दुर्लभ पक्षी, एक जन्म से लेखक है, और वह बड़ी ऊँचाई तक उड़ सकती है। "
नारायण ने 1997 में चंद्रमा की अंधेरी रात्रि पर सोमवार:हिमालयन फुटहिल लोकगीत प्रकाशित किया। नारायण द्वारा परिचय के साथ 2002 में, अंग्रेजी में भारतीय लोक कथाएँ मैरी फ्रेरे'स ओल्ड डेक्कन डेज़ के के पहले संग्रह का एक नया संस्करण प्रकाशित किया गया था। 2007 में, उसने ए मेमोइर एंड अदर सेंट्स प्रकाशित की। एक आत्मकथात्मक कार्य प्रकाशित किया जिसमें "देवता, गुरु और विलक्षण रिश्तेदार प्राथमिकता के लिए प्रतिस्पर्धा" करते हैं। न्यूयॉर्क टाइम्स ने इस काम को "करामाती संस्मरण" के रूप में वर्णित किया।
बगतावड़ नगर

बगतावड़ नगर (अंग्रेजी : Bagtawar Nagar) एक गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
बगतावड़ नगर गांव के ज्यादातर लोग खेती पर निर्भर करते हैं इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या ३४०  है।